kardosdrur/scandi-wiki huggingface dataset:
Machinima

En machinima er en video lavet med hjælp af en eller flere optagelser fra et computerspil, eller en lignende online verden.

Videoen bliver lavet af professionelle og amatører som kunst og fanproduktion. På den led er det, ligesom Wikipedia, et sted hvor mange konvergerende viljer mødes. En Machinima film kan altså opfattes som både samtidskunst og folkekunst.

Hvor computerspil og simulationer udmærker sig ved at være steder hvor man som bruger kan udføre eksperimenter, der kun meget dårligt vil kunne lade sig gøre analogt
 er Machinima en måde at lave videoer, der ellers ville være svære at optage. Fx giver det mulighed for at samarbejde med andre personer som spiller en rolle i videoen over et online netværk, derfor kan der optræde en stor mængde personer i en Machinima.

Referencer

Eksterne henvisninger 

Machinima faq .

Film
Fægteklubben Trekanten

Fægteklubben Trekanten (FKT) blev stiftet 26. marts 1929 på initiativ af kaptajn Søren Christian Olsen (S.C. Olsen).

Oprindeligt som en klub for akademikere og folk fra de højere samfundslag. I dag er klubben åben for alle, af klubbens ca. 250 medlemmer er omkring 150 børn og unge. Dette betyder at Trekanten er Danmarks, men også skandinaviens største fægteklub. Klubben har i en årrække været blandt Danmarks bedste eliteklubber og har ved de danske mesterskaber for såvel seniorer som ungdom været blandt de mest vindende. Klubben huser nogle af dansk fægtnings største talenter.

I 2006 startede foreningen et samarbejde med Dansk Fægte-Forbund og med støtte fra Team Copenhagen om at skabe et kraftcenter. Formålet med kraftcentret er at styrke talentudvikling og sportslige resultater i klubben og samtidig styrke elitearbejdet på Sjælland og i Storkøbenhavn. Trekanten har en række talentfulde børne- og ungdoms- samt junior og senior fægtere, som har vist godt potentiale for fremtidige resultater på topniveau. Man vil i tæt samarbejde med andre sjællandske klubber prøve at hæve eliteniveauet generelt.

Foreningen har afdelinger i København – Østerbro og Vesterbro (børn) samt søsterklubber i andre dele af landet, herunder Viborg, Køge og Vordingborg.

Fægteklubben Trekanten (FKT) er en fægteklub under Dansk Fægte-Forbund (DFF).

Fægtemestre 
 2009 - 2013 Ferenc Tóth (Ungarn)
 2006 - 2008 Giorgio Guerrini (Italien)
 2003 - 2004 Sylvain Puteaux (Frankrig)
 2002 - 2003 Cedric Deloison (Frankrig)
 1999 - 2002 Eric Thiblemont (Frankrig)
 1995 - 2000 Vladimir Nevolin (Armenien)

Lokaliteter 
Foreningen har skiftet lokaler nogle gange igennem tiden og har blandt andet haft til huse på følgende lokationer:
 Ryparkens Idrætsanlæg (nuværende placering)
 DGI-byen (nuværende placering)
 Den Franske Skole
 Hillerødgade Svømmehal
 Århusgade 88, 3 (Hans Just / Karberghus)
 Østerbro Kaserne
 Store Kongensgade 27B

Udmærkelser 
 Årets Klub 2022 (Dansk Fægte-Forbund)
 Årets Idrætsforening i København 2004 (Københavns Kommune)
 Diplom for godt idrætsmiljø for unge (Danmarks Idræts-Forbund)

OL-deltagere 
 Karen Lachmann 1948 (sølv), 1952 (bronze), 1956 
 Ulla Barding-Poulsen 1952 
 Reinhard Münster 1972

Ekstern henvisning 
Fægteklubben Trekanten's officielle webside

Noter 

Fægtning i Danmark
Idrætsklubber på Østerbro
Sportsklubber i København
Amedeo Modigliani

Amedeo Clemente Modigliani (født 12. juli 1884 i Livorno, død 24. januar 1920 i Paris) var en italiensk billedhugger og maler.

Billedgalleri

Eksterne henvisninger 

 

 
Malere fra Italien
Billedhuggere fra Italien
Industriens Hus

Industriens Hus, på hjørnet af Vesterbrogade og H.C. Andersens Boulevard umiddelbart over for Rådhuspladsen i Indre By, København, er hovedsæde for arbejdsgiverorganisationen Dansk Industri. Bygningen har siden 1950 været kendt for sine mange lysreklamer på facaden. 40.000 køretøjer passerer dagligt bygningen.

Industrien har haft til huse på adressen helt tilbage til 1872. Oprindeligt lå der en såkaldt accisebod – en slags toldbod – på stedet, hvor Industribygningen blev bygget i 1872. Den var tegnet af Vilhelm Klein. Industriforeningen tog bygningen i brug i 1880. I 1937 indviedes biografen Palladium i stueetagen, tegnet af Ernst Kühn. 

I 1977 blev den efterhånden meget utidssvarende bygning nedrevet, og en ny på 24.654 m² blev opført efter tegninger af arkitekt Erik Møller. Den blev taget i brug i juli 1979 af det daværende Industrirådet, der i 1910 havde afløst Industriforeningen. Stueetagen blev udlagt til et butikscenter ved navn Rådhusarkaden, der bl.a. rummede en ny biograf. I 1990 opførtes en stor glaspyramide i gårdhaven. Pyramiden anvendtes til udstillinger, konferencer og koncerter. 

I 2011 indledtes en gennemgribende omdannelse af Industriens Hus, idet alt andet end råhuset i beton, bestående af etagedækkene og de bærende søjler, blev fjernet. Der blev tilføjet 2-3 etager – op til i alt 8 etager – mod H.C. Andersens Boulevard og Vesterbrogade, og apteringen og montage af nye glasfacader m.m. fortsatte i 2012. Det nye Industriens Hus, som herefter har et helt nyt arkitektonisk udtryk, stod klar til indflytning i foråret 2013.

Kilder

Eksterne henvisninger 

 Om Industriens Hus på Dansk Industris hjemmeside 
 http://www.arkitekturbilleder.dk/bygning-Industriens-Hus-855  

Bygninger, konstruktioner og anlæg i Københavns Kommune
Vesterbro
Forsvundne bygninger, konstruktioner og anlæg i København
Constantin Brâncuși

Constantin Brancusi (rumænsk Constantin Brâncuși, født 19. februar 1876, død 16. marts 1957) var en rumænsk og fransk billedhugger.

Se også 
 Afsnit om Brâncușis udstilling i New York 1914 i artiklen om Stieglitz' galleri 291

Eksterne henvisninger 

 Skulpturer af Brâncuși i Museum of Modern Art, New York 

Personer fra Rumænien
Billedhuggere fra Frankrig
Peter Nielsen (illustrator)

Peter Nielsen (f. 1946 i København) er en dansk grafiker, illustrator og forfatter.

Bogudgivelser (udvalg)

Naturhåndbøger (Gyldendal) 

 2008: På jagt efter små dyr i hus og have
 2008: På jagt efter små dyr i vandet
 2008: På jagt efter små dyr på stranden
 2008: På jagt efter små dyr i skoven

Illustrationer i bøger 

 1994: Lars Ørlund: Gorillaernes bjerge. Forum
 1997: Lars Ørlund: Isbjørnenes land. Forum
 2004: Lars Ørlund: Gepardernes sletter. Forum
 2007: Bengt Holst: Børnenes store dyrebog. Politiken

Illustratorer fra Danmark
RMS Lusitania

RMS Lusitania (søsat d. 7. juni 1906) var et 239 meter langt og 31.500 tons tungt britisk passagerskib. Skibet sejlede for rederiet Cunard Line mellem New York og Liverpool indtil 1915, hvor det blev sænket af den tyske ubåd U 20, der beskød det med en 300 punds torpedo, der ramte i styrebordssidens cirka midte i en parallel fra mellem skorsten 3 og 4. Hoveddamprøret blev sprængt, hvilket gjorde, at ordren fra broen "fuld bak", ikke kunne udføres. Derfor fortsatte Lusitania fremad med en betydelig fart, som gjorde det vanskeligt at sætte redningsbådene i vandet.
Lusitanias kaptajn, William Thomas Turner, overlevede og kunne i den efterfølgende retssag berette, at han så torpedoens hvide skumsprøjt i vandet og hørte braget fulgt af yderligere et rumlende brag. Hvorvidt det var ammunitionen eller de efterhånden tomme og tæt støvede kullagre, der eksploderede, er aldrig blevet opklaret.

Skibet sank på blot 18 minutter, 12 miles fra Old Head of Kinsale i Irland på position 51.24.15N-08.32.00W. 14:28 GMT, fredag d. 7 maj 1915 og ligger på cirka 100 meters dybde.

Før katastrofen havde der været advarsler omkring faren ved at passere farvandet ved Storbritannien. Også havet omkring Irland havde status af farezone, men det havde man overhørt, og her blev båden sænket. Blandt de 1.198 passagerer, der omkom, var 128 amerikanere, hvilket ændrede den almindelige amerikaners holdning til, hvorvidt USA skulle tage aktiv part i 1. verdenskrig.

Den engelske flåde undlod at beskytte skibet til trods for, at man vidste, at der var tyske ubåde i området, og at skibet medbragte 173 tons krigsmateriel i form af ammunition til de kæmpende soldater i Europa.

Jomfrurejse 
RMS Lusitania stod ud på sin jomfrurejse den 6. september 1907 fra London til New York og ankom den 12. september til New York efter at have krydset Atlanterhavet på rekordtiden fem dage. RMS Lusitania nåede at krydse Atlanterhavet 202 gange og modtog den prestigefyldte pris Blå bånd for hurtigste gennemsnitshastighed over Atlanten.

Britisk propaganda 
Det var i britisk interesse at ophidse amerikanerne, så briterne opdigtede en historie om, at i nogle regioner i Tyskland fik skolebørn en fridag for at fejre sænkningen af Lusitania. Denne historie var så effektiv, at den amerikanske ambassadør i Tyskland, James W. Gerard, nævnte det i sine memoirer om sin tid i Tyskland, Face to Face with Kaiserism (1918), selvom historien var det rene opspind.

Film/TV 
I 2007 blev dramaet lavet til en tv-film med titlen: 
Lusitania: Murder on the Atlantic

Der Untergang der Lusitania – Tragödie eines Luxusliners (Germany) 

Sinking of the Lusitania: Terror at Sea (USA). 

Instruktør: Christopher Spencer.

Referencer

Eksterne links 
 Kilder til sænkningen af RMS Lusitania på DenStoreKrig.ExCathedra.dk

1. verdenskrig
Skibe fra Storbritannien
Oceanskibe
Skibskatastrofer
Skibsvrag i Irland
Dampskibe
Slaget om Iwo Jima

Slaget om Iwo Jima var et af de største slag under 2. verdenskrig mellem amerikanske og japanske styrker. Slaget foregik fra den 19. februar til den 26. marts 1945 på den japanske ø Ioto, som den japanske flåde fejlagtigt kaldte Iwo Jima. Det blodige slag var det næstsidste store slag under Stillehavskrigen, som var den del af 2. verdenskrig, der udkæmpedes i Stillehavet og Øst- og Sydøstasien.

Slag under Stillehavskrigen
Slaget om Japan
1 − 2 + 3 − 4 + · · ·

Inden for matematikken er 1 − 2 + 3 − 4 + … den uendelige række hvis led er de positive heltal i stigende rækkefølge, med skiftende fortegn. Summen af de m første led i rækken skrives som

Summen divergerer i den forstand at den ikke nærmer sig noget tal. Man kan derfor sige at 1 − 2 + 3 − 4 + · · · ikke har nogen sum.

På trods af dette skrev Leonhard Euler i midten af 1700-tallet en ligning han indrømmede var et paradoks:

I 1890 begyndte Ernesto Cesàro, Émile Borel og andre at undersøge om man kan udregne en sum af en divergerende række blandt andet ved at kigge på Eulers beregninger. Mange af disse summeringsmetoder gav som resultat at  har en "sum" på 1/4.

Matematiske rækker
Beirut Lufthavn

Beirut Rafic Hariri International Airport, tidligere Beirut International Airport eller Khaldé International Airport) befinder sig 9 km fra bykernen, i de sydlige forstæder af Beirut, Libanon, og er den eneste kommercielle lufthavn i landet. Den er udgangspunktet for Libanons nationale flyselskab, Middle East Airlines (bedre kendt som MEA). Den er også udgangspunktet for det nu groundede transport-flyselskab Trans Mediterranean Airways (bedre kendt somTMA Cargo), såvel som det nye charterselskab, MenaJet.

Eksterne links 
 Beirut Rafic Hariri International Airport
 Beirut Duty Free

Lufthavne i Libanon
Lufthavn
Farmakonom Dagen

Farmakonom Dagen (engelsk: Pharmaconomist Day) er navnet på et landsdækkende farmakonomfagligt arrangement, der udbydes og afholdes af Farmakonomforeningen hvert 3. år. Alle farmakonomer og farmakonomstuderende, der er medlem af Farmakonomforeningen kan – mod deltagerbetaling – tilmelde sig og deltage i Farmakonom Dagen. Der er dog kun plads til 1.000 deltagere, hvorfor tilmelding foregår efter først til mølle-princippet.

Farmakonom Dagens indhold
På Farmakonom Dagen deltager altid Farmakonomforeningens formand (pt. Susanne Engstrøm), Apotekerforeningens formand (pt. Niels Kristensen) samt Pharmadanmarks formand (pt. Steffen Bager). Farmakonom Dagen byder på en række foredrag og fagpolitiske debatter, hvor førende danske farmakonomer, læger, forskere, farmaceuter, sundhedspolitikere og andre sundhedsprofessionelle diskuterer aktuelle emner af farmakonomrelavans som f.eks. klinisk farmaci, patientsikkerhed, rationel farmakoterapi, folkesundhed, det danske sundhedsvæsen, arbejdsmiljø, apoteksmonopol, efter- og videreuddannelse, sundhedsydelser m.v.

Farmakonom Dagen danner samtidig ramme om en stor farmakonomfaglig messe. Således præsenterer en del farmakonomer deres egne farmakonomprojekter på en faglig posterudstilling, så andre farmakonomer kan blive inspirerede deraf. Der bliver også holdt en kunstudstilling, hvor farmakonomer, der enten er amatørkunstnere eller professionelle kunstnere, udstiller deres kunstværker. Derudover kan man på Farmakonom Dagen finde repræsentanter og konsulenter fra mange forskellige medicinal-, apoteks-, sygepleje- og hudplejevirksomheder, som ved hver deres bod informerer om og reklamerer for deres varer. I løbet af Farmakonom Dagen afholdes også en række konkurrencer.

Farmakonom Dagen gennem årene

Farmakonom Dagen 2003 
Farmakonom Dagen 2003 var Farmakonomforeningens første Farmakonom Dagen-arrangement nogensinde, der blev afholdt søndag den 23. marts 2003 i Odense Congress Center.

Farmakonom Dagen 2006 
Farmakonom Dagen 2006 var Farmakonomforeningens andet Farmakonom Dagen-arrangement og blev afholdt søndag den 19. marts 2006 på Radisson SAS H.C. Andersen Hotel i Odense.

Farmakonom Dagen 2009 
Farmakonom Dagen 2009 var Farmakonomforeningens tredje Farmakonom Dagen-arrangement og blev afholdt søndag den 15. marts 2009 på Radisson SAS H.C. Andersen Hotel i Odense.

Eksterne kilder, links og henvisninger 
 Farmakonomforeningens informationsside om Farmakonom Dagen 2009 
 Program for Farmakonom Dagen 2009, udarbejdet af Lægemiddelindustriforeningen
 "Vis jeres faglighed til verden" – artikel om Farmakonom Dagen 2006, udarbejdet af Farmakonomforeningen
 "Klinisk farmaci, rabatter og mere liberalisering" – artikel om Farmakonom Dagen 2006, udarbejdet af Danmarks Apotekerforening

Farmakologi
Sundhedsvæsen i Danmark
Apoteksvæsen
Nordisk sløyd- og tekstillærerforbund

Nordisk sløyd- og tekstillærerforbund, NST, er grundlagt i 1969 for at fremme samarbejdet mellem fagene hen over landegrænserne i Norden. Medlemsforeningerne er Danmarks Sløjdlærerforening og Danmarks Håndarbejdslærerforening, Tekstiiliopettajaliitto (Textillärarförbundet i Finland), Færøya Handarbeidislærarfalag, Felag TExtilkennara og Felag Islenskra smidakennara (Islands Sløjdlærerforening), fra Norge foreningen Kunst og design i skolen, og fra Sverige Ämnesrådet i Slöjd i Lärerförbundet.

Der holdes et årligt møde på skift mellem de seks lande. Formålet er at have et fælles forum til at varetage fagenes interesser: sløjd — håndarbejde — materiel design.

Inden for læreruddannelserne har man det nordiske samarbejdsorgan NordFo til varetagelse af forskning og udvikling i de materielle værkstedsfag.

Eksterne henvisninger 
 NST-information 
 NST-forbund 

Sløjd
Håndarbejde
Materiel design
Håndværk og design
Etableret i 1969
Institutionel kunstteori

Institutionel kunstteori er teori om institutionen kunst. De første teorier i dette felt kom frem i starten af halvfjerdserne, i Danmark med Søren Kjørup,  Æstetiske problemer fra 1971, der senere er blevet opdateret. På engelsk kom Art and the Aesthetic: An Institutional Analysis af George Dickie (1974). Ifølge Kjørup kvalificerer aktører, som museer, gallerier, kunstnere, kunsthistorikere med mere hvad der er kunst. Mens Dickie tilsvarende definerer et kunstværk som: "an original artifact with a set of the aspects of which has had conferred upon it the status of candidate for appreciation by some person or persons acting on behalf of a certain social institution (the artworld)."

Notater

Kunst
Nanyue

Nanyue er også navnet på et bydistrikt i Hengyang i provinsen Hunan i Folkerepublikken Kina.

Nányuè 南越 eller Nam Việt var et gammelt kongedømme, som i størstedelen af dets levetid omfattede hele eller dele af det som i dag er de kinesiske provinser Guangdong, Guangxi, Yunnan og desuden meget af det nordlige Vietnam. Kongedømmet blev dannet af den han-kinesiske general Zhào Tuō 趙佗 (Triệu Đà) fra Qin-dynastiet, som assimilerede sædvanerne til Yue-folkene og Centralkina inden for sit område. Hovedstaden var nær Panyu i dagens Guangzhou.

Forhenværende lande i kinesisk historie
Forhenværende lande i vietnamesisk historie
Stefan Rasmussen

Stefan Rasmussen (født 11. april 1880 i København, død 3. marts 1951 i Gentofte) var en dansk fodboldspiller.

Han spillede i Frem, hvor han debuterede 6. oktober 1901. Han vandt guldmedalje med det uofficielle danske hold (bestående af spillere fra KBU) i OL 1906. 

Rasmussen var stenhugger og med til at stifte Skovshoved IF, hvor han var formand i mange år.

Referencer

Eksterne henvisninger 
 

Fodboldspillere fra Danmark
Fodboldspillere fra Boldklubben Frem
Olympiske mestre fra Danmark
Personer fra København
Stenhuggere fra Danmark
Olympiske fodboldspillere fra Danmark
Deltagere for Danmark ved de olympiske mellemlege 1906
Fodboldspillere under de olympiske mellemlege 1906
Quang Binh

Quang Binh er et provins i regionen Bac Trung Bo i det centrale Vietnam.

Hovedbyen er Dong Hoi, og provinsen har  indbyggere.

Provinsen har seks distrikter: Le Thuy, Bo Trach, Quang Trach, Quang Ninh, Minh Hoa, Tuyen Hoa

Der er fem arrondissementer og 154 kommuner i Quang Binh.

I Quang Binh provinsen ligger nationalparken Phong Nha-Ke Bang med en lang række grotter og huler, deriblandt grotten Son Doong, der anses som en af verdens største grotter.

Referencer

Se også 
 Dong Hoi Lufthavn

Eksterne henvisninger
Degu

Degu (latin: Octodon degus) er en middelstor gnaverart på omkring 250 gram. Den stammer oprindeligt fra Chile og er et forholdsvis nyt kæledyr i Danmark. I sit hjemland betragtes den som et skadedyr. Det skyldes dens instinkt til at gnave i alt.
Den er brunlig i farven, også kaldet agouti (vildtfarvet). Der findes andre farver, men disse er sjældne og forekommer ikke blandt danske deguer.

Kost
Der er en del diskussion om den optimale degukost og deres ernæringssystem, men to ting står fast: Deguer tåler ikke meget sukkerrig kost, og de lever primært af frugt og grønt. En del folk mener desuden, at vilde deguer supplerer deres kost med insekter. Deguer tåler ikke frugt, da der er for meget sukker i det, eller for meget grønt.

Adfærd
Deguen er, i modsætning til sin større, mere kendte fætter, chinchillaen, et flokdyr, og i naturen vil en flok bestå af en voksen han, en række hunner samt deres unger. Deres  territorium dækker typisk over ca. 5 kvadratkilometer.  Deguen får mellem 3 og 10 unger i et kuld, og drægtighedsperioden er 90 dage. Ungerne fødes fuldt udviklede og dier i ca. 4 uger. Faren hjælper normalt med at passe sine unger. 
Der er delte meninger om, hvornår en deguunge bliver kønsmoden, alt mellem 7 uger og 9 måneder er normalt.

Deguer i fangenskab
I naturen opnår deguen typisk en alder på lige under et år. I fangenskab kan de blive helt op til 8 år, men typisk omkring 3 år. En del degueksperter mener, at deguen bør have animalsk protein som tilskud til sit grundfoder.
Deguen stammer fra en bjergrig egn, så den bør have et højt bur frem for et aflangt. Da deguen renser pels i fint sand, skal den dagligt have adgang til chinchilla-sand.
Deguen er et flokdyr og trives normalt ikke alene, men hvis man giver deguen masse opmærksomhed, burde den kunne klare at leve alene i fangeskab. Voksne hanner kan dog være svære at sammenføre.

Kilder og henvisninger
 

IUCN Rødliste - ikke truede arter
Gnavere
Farum Park

Farum Park, grundet sponsorat også kendt som Right to Dream Park, er et fodboldstadion i Farum. Det er hjemmebane for Superligaholdet FC Nordsjælland. 

Banen har endvidere været brugt af FC Zulu og Danmarks U/21-fodboldlandshold.

Banen er 105×68 meter og kan rumme 9.800 siddende og 500 stående tilskuere. Lysanlægget er på 1500 lux.  

Udover stadionet byder Farum Park på hotel- og konferencefaciliteter samt en restaurant/café (“Sepp“).

I 2012 fik FC Nordsjælland anlagt kunstgræs bane som den første Superligaklub i Danmark.

Nyt navn
I april 2016 indgik FC Nordsjælland et samarbejde med ungdomsakademiet Right to Dream, hvilket medfører at Farum Park skifter navn til Right to Dream Park.

Noter

Eksterne henvisninger 
 Farum Park  fcn.dk
 Danmarks Radios side om Farumskandalen 

Fodboldstadioner i Danmark
Park
FC Nordsjælland
Bygninger, konstruktioner og anlæg i Furesø Kommune
Giorgio de Chirico

Giorgio de Chirico (født 10. juli 1888, død 20. november 1978) var en italiensk maler.

Han var skaberen af pittura metafisica, metafysisk maleri.

Bibliografi 
 (IT) Baldacci Paolo, Fagiolo Dell’Arco Maurizio (1982), Giorgio de Chirico Parigi 1924-1930, Galleria Philippe Daverio, Milano 1982, pp. 22.
 (IT) Brandani Edoarto (a cura di), Di Genova Giorgio, Bonfiglioli Patrizia (1999), Giorgio de Chirico, catalogo dell'opera grafica 1969-1977, Edizioni Bora, Bologna 1990 (1999), pp. 247.
 (IT) Cavalesi Maurizio, Mori Gioia (2007), De Chirico, Giunti Editore, Firenze 1988 (2007), pp. 50.
 (IT) Fagiolo Dell’Arco Maurizio (1999), L'opera completa di de Chirico 1908-1924, Rizzoli, Milano 1984 (1999), pp. 121. 
 (IT) Fagiolo Dell’Arco Maurizio (1991), Giorgio de Chirico carte, Extra Moenia Arte Moderna,Todi 1991, pp. 64. 
 (IT) Fagiolo Dell'Arco Maurizio, Cavallo luigi (1985), De Chirico. Disegni inediti (1929), Edizioni grafiche Tega, Milano 1985, pp. 140. 
 (IT) Gimferrer Pere (1988), De Chirico, 1888-1978, opere scelte, Rizzoli, Milano 1988, pp. 128.
 (IT) Holzhey Magdalena (2006), De Chirico, Taschen, Kolon (D) 2006, pp. 96.
 (IT) Mori Gioia (2007), De Chirico metafisico, Giunti, Firenze 2007, pp. 50.
 (IT) Pontiggia Elena, Gazzaneo Giovanni (2012), Giorgio de Chirico. L’Apocalisse e la luce, Silvana Editoriale, Cinisellobalsamo  2012, pp. 119.

Ekstern henvisning 

 [http://www.moma.org/collection/browse_results.php?criteria=O%3AAD%3AE%3A1106&page_number=1&template_id=6&sort_order=1 De Chirico malinger] i Museum of Modern Art i New York

Malere fra Italien
Surrealisme
Italienere i 1800-tallet
Italienere i 1900-tallet
Grafrath

Grafrath er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den er administrationsby i Verwaltungsgemeinschaft Grafrath. I kommunen er der landsbyerne Grafrath, Unteralting og Wildenroth, der indtil kommunalreformen i 1972 var selvstændige kommuner. Den ligger omkring 10 km sydvest for Fürstenfeldbruck og 30 km vest for München.

Kommunen har navn efter den bayerske grev (tysk: Graf) Rath (latiniseret: Rasso), fejlopfattet som helgen. Grev Rath grundlagde et benediktinerkloster i det senere Grafrath i det 10. århundrede. I kommunen ligger nu valfartskirken Sankt Rasso.

I kommunen ligger også en forsøgshave indenfor skovbrug.

Eksterne henvisninger 

 Website des Forstlichen Versuchsgartens Grafrath
Troy (Ohio)

Troy er en amerikansk by og administrativt centrum i det amerikanske county Miami County, i staten Ohio. I 2000 havde byen et indbyggertal på .

Ekstern henvisning 
 Troys hjemmeside 

Byer i Ohio
Canton (Ohio)

Canton er en amerikansk by og administrativt centrum i det amerikanske county Stark County, i staten Ohio. I 2000 havde byen et indbyggertal på .

Eksterne henvisninger 

 Cantons hjemmeside  

Byer i Ohio
Elyria (Ohio)

Elyria er en amerikansk by og administrativt centrum i det amerikanske county Lorain County, i staten Ohio. I 2000 havde byen et indbyggertal på .

Ekstern henvisning 
Elyrias hjemmeside  

Byer i Ohio